Cuneiform Tablet Kt c/k 1008 (AKT 9a 5)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na bu-zu-ta-a qí-bi-ma um-ma ì-lí-a-lum-ma mì-šu ša a-šu-mì a-mu-tim ta-áš-pu-ra-ni ki-ma ni-ki-iš-tí a-lim{ki} AN.NA ša-al-ša-tim-ma i-ša-ú-mu-ni ù URUDU 1 ma-na 8 GÍN.TA i-za-zu um-ma a-na-ku-ma mì-šu lu né-ma-al-ni né-ru-ub-ma a-mu-tám É a-lim{ki} ni-il₅-qé-ší ṣa-bu-um šé-na ù ša-lá-ša-at ú-ša-ḫi-iz-ma aṭ-ru-ud ù a-ḫi-a ú-lá a-dí-im a ba-ri-ni-e al-qé-ší ša ki-ma a-mu-tim a-mì-tim a-na-kam 1.5 ma-na URUDU ù e-li-iš iš-qú-lu a-mu-tám lá ta-šu-uš-ma a ba-at-qí-im lá ta-da-ší KÙ.BABBAR 1 GÍN ku-šu-ud ù a-na-kam ú-da-ni-nu a-mu-tám šu-um-šu a-na ḫu-up-ší-im lá i-na-ší dí-ni-šu-ma lá e-ri-iš-tí kà-ri-im a ša áš-pu-ra-ku-ni um-ma ni-nu-ma KÙ.BABBAR a ṣí-ib-tim ni-il₅-qé-ma a li-mì-im ni-iš-qúl mì-ma KÙ.BABBAR a ṣí-ib-tim lá ni-il₅-qé a-na na-ḫa-dí-kà-ma KÙ.BABBAR-pí šé-bu-lim